cyanic-selkie/wikianc huggingface dataset:
มัสยิดชญานวาปี
ก่อนการเป็นมัสยิด
นักประวัติศาสตร์สถาปัตยกรรม มธุรี เดซาอี (Madhuri Desai) ตั้งข้อสันนิษฐานว่าโบสถ์หลังเดิมมีลักษณะการใช้ระบบเอย์วอน ซึ่งพบได้ในสถาปัตยกรรมโมกุล ส่วนผนังภายนอกเป็นหินแกะสลัก
สู่มัสยิด
ในเดือนกันยายน ค.ศ. 1669 จักรพรรดิออรังเซพมีดำริให้ทุบทำลายโบสถ์ทิ้ง และสร้างมัสยิดขึ้นแทนที่ในภายหลัง ซึ่งคำสั่งสร้างมัสยิดขึ้นแทนน่าจะเป็นดำริของออรังเซพเองเช่นกัน ฟาซาดของมัสยิดถอดแบบมาจากทางเข้าทัชมาฮาล ส่วนฐานย่อมุมของโบสถ์พราหมณ์หลังเดิมยังคงเหลือไว้เพื่อใช้เป็นลานและผนังทิศใต้ของมัสยิด ส่วนซุ้มโค้งแหลม งานประติมากรรมสลักภายนอก และซุ้มโตรณะ ถูกเปลี่ยนเป็นผนังกิบลัต ในขณะที่สิ่งปลูกสร้างอื่น ๆ ในบริเวณ ไม่ได้ถูกทำลายไปด้วย
ข้อมูลมุขปาฐะเสนอว่านักบวชพราหมณ์ยังคงได้รับอนุญาตให้อาศัยอยู่ภายในพื้นที่ของมัสยิดหลังใหม่ และยังคงมีสิทธิในการจัดการจาริกแสวงบุญของศาสนิกชนฮินดูได้ ซากที่เหลือของโบสถ์พราหมณ์ โดยเฉพาะฐานย่อมุม ยังคงได้รับอนุญาตให้ศาสนิกชนฮินดูเข้ามาสักการะ มัสยิดหลังใหม่นี้มีชื่อว่ามัสยิดอาลัมคีรี (Alamgiri Mosque) ซึ่งตั้งตามชื่อของจักรพรรดิออรังเซพ ต่อมาชื่อนี้ลดความนิยมลง กลายเป็นชื่อ ชญานวาปี (แปลว่า "บ่อน้ำความรู้") ซึ่งเป็นชื่อของแหล่งน้ำศักดิ์สิทธิ์ที่ตั้งอยู่ติดกันแทน แหล่งน้ำนี้มีความเก่าแก่กว่าโบสถ์พราหมณ์ และเชื่อว่ามีพระศิวะเป็นผู้ทรงขุดแหล่งน้ำนี้ขึ้นมาเอง
แรงจูงใจที่นำไปสู่การทำลายโบสถ์พราหมณ์ของออรังเซพนั้นเป็นประเด็นที่ถกเถียงอยู่ คัทเธอรีน อัชเชอร์ (Catherine Asher) นักประวัติศาสตร์ด้านสถาปัตยกรรมอินโดอิสลาม ชี้ให้เห็นว่าในเวลานั้น ทั้งบรรดาซามินดาร์ในพาราณสีมักก่อกบฏต่อจักรพรรดิออรังเซพ และบรรดาพราหมณ์ในพาราณสีก็ถูกกล่าวโทษว่าไปแก้ไขและยุ่งเกี่ยวกับคำสอนของศาสนาอิสลามในพื้นที่ การสั่งทำลายโบสถ์พราหมณ์นี้จึงเป็นเหมือน "การเชือดไก่ให้ลิงดู" ของออรังเซพเพื่อเตือนทั้งบรรดาซามินดาร์และพราหมณ์ในพาราณสีที่มีอิทธิพลมากในเมือง ข้อเสนอนี้ได้รับการสนับสนุนโดยซินเธีย ทาลโบท (Cynthia Talbot), ริเชิร์ด เอ็ม อีเทิน, สาติษ จันทระ และ ออเดรย์ ทรูสชกี โอแฮนลอน (O' Hanlon) ยังเน้นย้ำว่าการทำลายโบสถ์พราหมณ์นี้เกิดขึ้นในช่วงที่ความขัดแย้งระหว่างโมกุลกับชาวมราฐาอยู่ที่จุดสูงสุด ในขณะที่ อังเดร วิงก์ เชื่อว่ามีแรงจูงใจทางศาสนาเกี่ยวข้องด้วย
ยุคหลังได้รับเอกราชถึงปัจจุบัน
ในเดือนมีนาคม 1959 ฮินดูมหาสภาได้จัดพิธีรุทราภิเษก (Rudrabhishek) ที่ศาลาในมัสยิดเนื่องในโอกาสเทศกาลมหาศิวราตรี ผู้จัดงานสองคนถูกตัดสินจำคุกหกเดือนในโทษฐานละเมิดความเป็นระเบียบเรียบร้อย การตัดสินนี้ทำให้บรรดาผู้สนับสนุนมหาสภาจัดพิธีกรรมฮินดูและประท้วงขึ้นในศาลาหลังเดียวกันนั้นเป็นเวลาหลายเดือน และเรียกร้องให้มีการฟื้นฟูโบสถ์พราหมณ์หลังเดิมขึ้น
ลีโอ วาแรดการ์
ลีโอ เอริก วาแรดการ์ (Leo Eric Varadkar) เป็นนักการเมืองและแพทย์ชาวไอริช นายกรัฐมนตรีไอร์แลนด์คนปัจจุบัน ตั้งแต่เดือนมิถุนายน ค.ศ. 2017 ถึง 2020 และ ค.ศ 2022 และรองนายกรัฐมนตรีไอร์แลนด์ตั้งแต่ ค.ศ. 2020 ถึง 2022
เพชรวรรต วัฒนพงศศิริกุล
เพชรวรรต วัฒนพงศ์ศิริกุล เป็นสมาชิกสภาผู้แทนราษฎรแบบบัญชีรายชื่อ สังกัดพรรคเพื่อชาติ เป็นแกนนำกลุ่มรักเชียงใหม่ 51 อดีตรองหัวหน้าพรรคเพื่อชาติ และที่ปรึกษารัฐมนตรีว่าการกระทรวงเกษตรและสหกรณ์
ประวัติ
เพชรวรรต เกิดเมื่อวันที่ 5 ตุลาคม พ.ศ. 2500 ที่อำเภอบ้านธิ จังหวัดลำพูน จบการศึกษาศิลปศาสตรบัณฑิต (การพัฒนาสังคม) และศิลปศาสตรมหาบัณฑิต (การพัฒนาสังคม) จากมหาวิทยาลัยนเรศวร อีกทั้งสำเร็จการศึกษาระดับปริญญาเอก รัฐประศาสนศาสตรดุษฎีบัณฑิต (การบริหารจัดการสาธารณะ) จากมหาวิทยาลัยราชภัฏสวนดุสิต (ปัจจุบันคือ มหาวิทยาลัยสวนดุสิต)
การทำงาน
เพชรวรรต ลงสมัครรับเลือกตั้งในการเลือกตั้งเป็นสมาชิกสภาผู้แทนราษฎรจังหวัดลำพูน แทนนายอนุสรณ์ วงศ์วรรณ ที่ถูกตัดสิทธิ์ทางการเมือง ในสังกัดพรรคเพื่อไทย ได้คะแนน 93,522 คะแนน เป็นลำดับ 2 รองจาก ขยัน วิพรหมชัย จากพรรคประชาธิปัตย์
กลุ่มรักเชียงใหม่ 51
เพชรวรรต วัฒนพงศ์ศิริกุล เป็นแกนนำกลุ่มรักเชียงใหม่ 51 ซึ่งเป็นกลุ่มที่สนับสนุนกิจกรรมของแนวร่วมประชาธิปไตยต่อต้านเผด็จการแห่งชาติ และเขามีบทบาทในการชุมนุมหลายครั้ง อาทิ การสื่อสารผ่านรายการวิทยุชุมชน 92.5 เมกกะเฮิรตซ์ สถานีวิทยุชุมชนของกลุ่มรักเชียงใหม่ 51
เทศกาลภาพยนตร์ลอนดอน
เทศกาลภาพยนตร์ลอนดอน เป็นเทศกาลภาพยนตร์ประจำปีที่ก่อตั้งขึ้นในปี ค.ศ. 1957 และจัดขึ้นในสหราชอาณาจักร โดยจัดขึ้นเป็นเวลา 2 สัปดาห์ในช่วงเดือนตุลาคม โดยได้รับความร่วมมือจากสถาบันภาพยนตร์อังกฤษ ทำการฉายภาพยนตร์สารคดี และหนังสั้นมากกว่า 300 เรื่องจากประมาณ 50 ประเทศ
ประวัติ
ในงานเลี้ยงอาหารค่ำในปี ค.ศ. 1953 ที่บ้านของ ดิลีส พาวเวลล์ นักวิจารณ์ภาพยนตร์ของหนังสือพิมพ์เดอะซันเดย์ไทมส์ ซึ่งเจมส์ ควินน์ ผู้จัดเทศกาลภาพยนตร์ได้เข้าร่วมงานนี้ด้วย และแนวคิดของเทศกาลภาพยนตร์ลอนดอนก็ถูกหยิบยกขึ้นมาพูดภายในงาน ควินน์ได้เริ่มงานเทศกาลภาพยนตร์ลอนดอนครั้งแรกซึ่งจัดขึ้นที่โรงภาพยนตร์แห่งชาติแห่งใหม่ (ปัจจุบันเปลี่ยนชื่อเป็น BFI Southbank) ตั้งแต่วันที่ 16-26 ตุลาคม ค.ศ. 1957 การจัดงานครั้งแรกฉายภาพยนตร์ 15-20 เรื่องจากการคัดเลือกของผู้กำกับไปจนถึงภาพยนตร์ที่ประสบความสำเร็จในเทศกาลอื่น ๆ รวมถึง Throne of Blood ของอากิระ คูโรซาวะ (ซึ่งฉายเปิดเทศกาล), Aparajito ของสัตยชิต ราย, Kanal ของ Andrzej Wajda, White Nights ของ Luchino Visconti, The Seventh Seal ของอิงมาร์ เบิร์กแมน, The Night of Calibria ของเฟเดรีโก เฟลลีนี และ A Face in the Crowd ของ Elia Kazan การจัดงานครั้งแรกได้รับการสนับสนุนจากเดอะซันเดย์ไทมส์
พระยาราชสงคราม (กร หงสกุล)
พลเรือตรี พระยาราชสงคราม (กร หงสกุล) (16 พฤศจิกายน 2406 - 14 ธันวาคม 2457) เป็นขุนนาง นายทหารเรือชาวไทย อดีตองคมนตรี อดีตมรรคนายก วัดอรุณราชวรารามราชวรมหาวิหาร และเป็นนายช่างผู้ควบคุมการต่อ เรือพระที่นั่งสุพรรณหงส์ ลำปัจจุบัน
ประวัติ
พระยาราชสงคราม (กร หงสกุล) เกิดเมื่อวันจันทร์ ขึ้น 6 ค่ำ เดือน 12 ปีกุน เบญจศก จุลศักราช 1125 ตรงกับวันจันทร์ที่ 16 พฤศจิกายน พ.ศ. 2406 เป็นบุตรชายของ พระยาราชสงคราม (ทัด หงสกุล)
พระยาราชสงครามสมรสกับภรรยาเอกชื่อ เยื้อน ซึ่งเป็นบุตรสาวของ พระยาศรีสุนทรโวหาร (น้อย อาจารยางกูร) แต่ไม่มีบุตรธิดาด้วยกัน แต่พระยาราชสงครามมีบุตรธิดาจำนวน 5 คนที่เกิดจากอนุภรรยา 2 คน
เกิดจากอนุภรรยาชื่อ อรุณ จำนวน 4 คนคือ
ด้านการศึกษา พระยาราชสงครามได้รับการศึกษาวิชางานช่างจาก พระยาราชสงคราม (ทัด) ผู้เป็นบิดาพร้อมกับพี่น้องอีก 2 คนคือ พระยาสามภพพ่าย (เจริญ) และ พระนวโกวิท (เกลื่อน)
หลังจากที่ พระบาทสมเด็จพระมงกุฎเกล้าเจ้าอยู่หัว เสด็จขึ้นครองสิริราชสมบัติได้ไม่ถึงปีพระยาราชสงครามก็กราบถวายบังคมลาออกจากราชการในตำแหน่ง ผู้บัญชาการกรมทหารเรือฝ่ายบก รับเบี้ยบำนาญเมื่อวันที่ 6 พฤษภาคม พ.ศ. 2454 และถึงแก่กรรมเมื่อวันที่ 14 ธันวาคม พ.ศ. 2457 ขณะอายุได้ 51 ปีโดยได้พระราชทานเพลิงศพเมื่อวันที่ 16 เมษายน พ.ศ. 2460 ที่ วัดเครือวัลย์วรวิหาร
แผนรักฉบับออร์แกนิค
แผนรักฉบับออร์แกนิค เป็นละครโทรทัศน์ไทยแนว โรแมนติก-คอมเมดี้ นำแสดงโดย อนุสรณ์ มณีเทศ, พรปวีณ์ นีระสิงห์ และนักแสดงชั้นนำอีกมากมาย เริ่มออกอากาศตอนแรกวันที่ 14 พฤษภาคม พ.ศ. 2558–20 สิงหาคม พ.ศ. 2558 ออกอากาศทุกวันพุธ-พฤหัสบดี เวลา 19.00 - 20.00 น. ทางช่อง ทรูโฟร์ยู ผลิตโดย บริษัท บรรจงทำ จำกัด โดยผู้จัดนักแสดงดาวตลก 3 ท่าน ได้แก่ โก๊ะตี๋ อารามบอย, บอล เชิญยิ้ม, บริบูรณ์ จันทร์เรือง บทโทรทัศน์โดย เพลินเพลิน กำกับการแสดงโดย ศุภฌา ครุฑนาค
คาน์ วิค
คาน์ วิค (Koun Wick) เป็นนักการเมืองชาวเขมรและรัฐมนตรีว่าการกระทรวงต่างประเทศของกัมพูชา และเป็นลูกพี่ลูกน้องของเจา เซน ก็อกซาล ชุม (นายกรัฐมนตรีกัมพูชา)
อองลอง
อองลอง หรือ อ่องหลอง (เสียชีวิต ธันวาคม ค.ศ. 228) มีชื่อในภาษาจีนกลางว่า หวาง หล่าง ชื่อรอง จิ่งซิง  เป็นขุนนางและขุนศึกชาวจีนที่มีชีวิตอยู่ในช่วงปลายราชวงศ์ฮั่นตะวันออกของจีน อองลองรับราชการเป็นขุนนางที่มีชื่อเสียงของราชสำนักฮั่น มีตำแหน่งเป็นเจ้าเมืองห้อยเข และภายหลังเป็นขุนนางของรัฐวุยก๊กในยุคสามก๊ก อองลองยังเป็นพระปัยกา (ตาทวด) ของสุมาเอี๋ยน จักรพรรดิผู้ก่อตั้งราชวงศ์จิ้น โดยที่หวาง ยฺเหวียนจีหลานสาวของอองลองแต่งงานกับสุมาเจียวผู้เป็นพระบิดาของสุมาเอี๋ยน
ชีวิตและการรับราชการช่วงต้น
อองลองเป็นชาวอำเภอถาน (郯縣 ถานเซี่ยน) เมืองตองไฮ (東海郡 ตงไห่จฺวิ้น) ซึ่งอยู่บริเวณอำเภอถานเฉิง มณฑลชานตงในปัจจุบัน อองลองเดิมมีชื่อตัวว่า "เหยียน" (嚴) แต่ภายหลังเปลี่ยนเป็น "ลอง" (朗 หล่าง) อองลองเริ่มรับราชการเป็นขุนนางมหาดเล็กกลาง (郎中 หลางจง) ด้วยความสามารถทางวิชาการโดยเฉพาะคัมภีร์จีนโบราณ เมื่อหยาง ชื่อ (楊賜) ผู้เป็นอาจารย์ของอองลองเสียชีวิตเมื่อปลายปี ค.ศ. 185 อองลองก็ลาออกจากตำแหน่งกลับไปบ้านเกิดเพื่อไปไว้อาลัยให้อาจารย์ ต่อมาอองลองเข้ารับใช้โตเกี๋ยมเจ้ามณฑลชีจิ๋ว อองลองแนะนำโตเกี๋ยมและขุนศึกคนอื่น ๆ ให้ถวายสัตย์แสดงความภักดีต่อพระเจ้าเหี้ยนเต้ โดยอ้างอิงจากเรื่องราวในพงศาวดารชุนชิว โตเกี๋ยมจึงส่งทูตไปยังราชสำนักฮั่นที่เตียงฮัน (長安 ฉางอาน) เพื่อถวายสัตย์แสดงความภักดีต่อจักรพรรดิ โตเกี๋ยมจึงได้รับการแต่งตั้งเป็นขุนพลสงบภาคตะวันออก (安東將軍 อานตงเจียงจฺวิน)  ราชสำนักฮั่นยังแต่งตั้งให้อองลองเป็นเจ้าเมืองห้อยเข (會稽 ไคว่จี)
ในฐานะขุนศึก
ในช่วงที่อองลองดำรงตำแหน่งเจ้าเมืองห้อยเขได้ออกคำสั่งห้ามการบูชาจิ๋นซีฮ่องเต้ซึ่งเป็นธรรมเนียมปฏิบัติที่แพร่หลายในหมู่ชาวบ้าน เพราะอองลองเชื่อว่าจิ๋นซีฮ่องเต้เป็นผู้ปกครองที่ไร้คุณธรรม อองลองยังได้ลอบเป็นพันธมิตรกับชนเผ่าซานเยฺว่ เมื่อขุนศึกซุนเซ็กเริ่มการทัพในกังตั๋ง อองลองให้ความสนับสนุนด้านทุนทรัพย์ให้เงียมแปะฮอผู้นำชนเผ่าซานเยฺว่ในการรบกับซุนเซ็ก แต่เงียมแปะฮอและผู้นำตระกูลซานเยฺว่คนอื่น ๆ พ่ายแพ้ต่อซุนเซ็ก เวลานั้นเล่าอิ้วขุนศึกอีกคนในภูมิภาคกังตั๋งก็พ่ายแพ้ในการรบกับซุนเซ็กเช่นกัน เงียมแปะฮอกลายเป็นผู้นำของกองกำลังพันธมิตรที่จัดตั้งอย่างหลวม ๆ อันประกอบด้วยกลุ่มโจรและขุนนางท้องถิ่นรวมไปถึงอองลอง และรวบรวมทหารจำนวนนับหมื่นขึ้นอีกครั้ง อองลองเข้าร่วมกับเงียมแปะฮอโดยตรงในการรบต่อต้านซุนเซ็กแม้ว่ายีหวนที่ปรึกษาจะคัดค้าน ในที่สุดเงียมแปะฮอและอองลองจึงพ่ายแพ้ต่อซุนเซ็ก
หลังจากนั้นอองลองหนีไปยังตงเหย่ (東冶) ที่นั่นอองลองได้รับการสนันบสนุนจากนายอำเภอโหฺวกวาน (侯官長 โหฺวกวานจ่าง) และพยายามจะฟื้นฟูอำนาจขึ้นใหม่ โดยได้รับการสนับสนุนจากจาง หย่า (張雅) ผู้นำกบฏที่มีกองกำลังที่แข็งแกร่ง อองลองและพวกประสบความสำเร็จในการสังหารหาน เยี่ยน (韓晏) ผู้บัญชาการภาคใต้ (南部都尉 หนานปู้ตูเว่ย์) ที่แต่งตั้งโดยซุนเซ็ก แต่ในท้ายที่สุดก็พ่ายแพ้ให้กับเฮ่อ ฉี (賀齊) ขุนพลของซุนเซ็ก
อองลองพยายามจะเดินทางลงใต้ไปยังมณฑลเกาจิ๋วเพื่อพักฟื้น แต่ถูกซุนเซ็กไล่ตามมาทันและตีแตกพ่าย อองลองจึงแสดงความอ่อนน้อมเพื่อเอาใจซุนเซ็ก ซุนเซ็กจึงยอมรับการยอมจำนนของอองลอง
รับราชการในวุยก๊ก
ในปี ค.ศ. 226 เมื่อโจยอยขึ้นครองบัลลังก์ พระองค์เลื่อนบรรดาศักดิ์ให้อองลองจากบรรดาศักดิ์ระดับหมู่บ้านเป็นบรรดาศักดิ์ระดับอำเภอคือหลานหลิงโหฺว (蘭陵侯) เพิ่มศักดินาเป็น 1,700 ครัวเรือนจากเดิม 1,200 ครัวเรือน
ภายหลังอองลองถูกส่งไปยังเงียบกุ๋น (ปัจจุบันคือนครหานตาน มณฑลเหอเป่ย์) เพื่อไปเยี่ยมสุสานของเอียนซีพระมารดาของโจยอย เวลานั้นเอียนซียังไม่ได้รับการสถาปนาเป็นจักรพรรดินี อองลองจึงได้รับมอบหมายให้จัดทำป้ายและเอกสารอนุญาตแต่งตั้งให้เอียนซีเป็นจักรพรรดินี รวมถึงกระทำพิธีบวงสรวงและสร้างสุสานอย่างสมเกียรติ ระหว่างการเยี่ยมสุสาน อองลองเห็นว่าราษฎรกำลังขาดแคลน จึงเขียนหนังสือกราบทูลแนะนำให้โจยอยใช้จ่ายอย่างประหยัดและลดขนาดการก่อสร้างพระราชวังและศาลที่หรูหราฟุ่มเฟือย ภายหลังอองลองได้รับการเลื่อนตำแหน่งเป็นเสนาบดีมหาดไทย (司徒 ซือถู)
ชีวิตช่วงปลายและเสียชีวิต
หลังจากที่อองลองทูลคัดค้านโครงการก่อส้รางพระราชวังของโจยอย อองลองเห็นว่าโจยอยมีสนมจำนวนน้อยจึงเขียนหนังสือกราบทูลโจยอยว่าควรจะสนมเพิ่มเพื่อสืบต่อสายเลือดราชวงศ์โดยให้มีทายาทมากขึ้น ครั้งนี้โจยอยเห็นด้วยกับอองลองอย่างสุดพระทัยและเริ่มเพิ่มสนมของพระองค์ คำแนะนำของอองลองมีอิทธิพลอย่างมากไปอีก 9 ปีหลังการเสียชีวิตของอองลอง โจยอยถึงกับมีรับสั่งให้คุมตัวหญิงงามที่แต่งงานแล้วทั้งหมด (เว้นแต่สามีของหญิงจะสามารถนำทรัพย์มาไถ่ตัวได้) และให้แต่งงานกับเหล่าทหาร เว้นแต่คนที่งามที่สุดในหมู่หญิงเหล่านั้นจะกลายเป็นสนมของพระองค์ แม้จะมีการคัดค้านโดยขุนนางบางคน แต่นี้การดำเนินการตามพระราชโองการก็ยังคงกระทำต่อไป ซึ่งสร้างความเดือดร้อนให้กับราษฎรเป็นอย่างมาก
ภายหลังอองลองเน้นไปที่งานวิชาการและเขียนหนังสือหลายเล่มซึ่งได้รับการตอบรับเป็นอย่างดีในขณะนั้น อองลองเสียชีวิตในปี ค.ศ. 228 และได้รับสมัญญานามว่า "เฉิงโหฺว" (成侯) มีความหมายว่า "เจ้าพระยาสถาปนา" อองซกบุตรชายของอองลองสืบทอดบรรดาศักดิ์ของอองลองและยังคงรับราชการเป็นขุนนางของวุยก๊ก
ในนิยาย สามก๊ก
ในนวนิยายอิงประวัติศาสตร์เรื่อง สามก๊ก ในคริสต์ศตวรรษที่ 14 อองลองเสียชีวิตในปี ค.ศ. 228 ขณะอายุได้ 76 ปี แม้ว่าอองลงมีอายุมากแล้วก็ยังนำกองทหารไปตั้งค่ายทำศึกกับจูกัดเหลียง ในนวนิยาย โจจิ๋นพ่ายแพ้ต่อจูกัดเหลียง โจจิ๋นจึงเรียกผู้ใต้บังคับบัญชาให้มาช่วย อองลองตัดสินใจพยายามเกลี้ยกล่อมจูกัดเหลียงให้ยอมสวามิภักดิฺ (แม้ว่ากุยห้วยไม่เชื่อว่าจะทำสำเร็จ) จึงโต้วาทีกับจูกัดเหลียงแต่ก็พ่ายแพ้ จูกัดเหลียงด่าว่าอองลองเป็นสุนัขและคนทรยศ อองลองเจ็บใจถึงขั้นตกจากหลังม้าและเสียชีวิตทันที ไม่มีบันทึกเกี่ยวกับเรื่องดังกล่าวในในประวัติศาสตร์ มีระบุเพียงว่าอองลองเพียงส่งหนังสือไปถึงจูกัดเหลียงเกลี้ยกล่อมให้ยอมสวามิภักดิ์ แต่หนังสือถูกปฏิเสธ
อ้างอิง
228
ไชนีสโปรเฟสชันแนลเบสบอลลีก
ไชนีสโปรเฟสชันแนลเบสบอลลีก (Chinese Professional Baseball League; ) เป็นลีกเบสบอลสูงสุดของไต้หวัน ก่อตั้งในปี ค.ศ. 1989
ราชอาณาจักรฮิญาซและนัจญด์
ราชอาณาจักรฮิญาซและนัจญด์ (Kingdom of Hejaz and Nejd; مملكة الحجاز ونجد, Mamlakat al-Ḥijāz wa-Najd) เป็นสหภาพทางการเมืองที่สถาปนาขึ้นหลังการพิชิตราชอาณาจักรฮิญาซโดยรัฐสุลต่านนัจญด์ที่ปกครองโดยอิบน์ ซะอูด ในปี ค.ศ. 1927 มีการยกฐานะของรัฐสุลต่านนัจญด์ขึ้นมาเป็นราชอาณาจักร และค.ศ. 1932 อิบน์ ซะอูดทรงรวมสองอาณาจักรเข้าด้วยกันในชื่อ "ซาอุดีอาระเบีย" และพระองค์ทรงขึ้นเป็นพระมหากษัตริย์องค์แรก
.wiki
.wiki คือ ชื่อโดเมนระดับบนสุด โดยถูกเสนอชื่อในโปรแกรมโดเมนระดับบนสุดตามหมวด (gTLD) ของ ICANN และออกสู่สาธารณะเมื่อวันที่ 26 พฤษภาคม พ.ศ. 2557 ท็อปเลเวลดีไซน์ (Top Level Design) หรือ TLD เป็นผู้จดชื่อโดเมน
ประวัติ
ในเดือนมกราคม พ.ศ. 2557 .wiki ถูกให้ชื่ออยู่ใน "รายชื่อ gTLD ที่น่าจัดตามอง 10 อันดับแรก" โดย ClickZ  ภายในกลางเดือนมีนาคม TLD เซ็นสัญญากับกว่า 120 ชื่อโดเมนภายใต้ชื่อ .wiki  มูลนิธิวิกิมีเดีย องค์กรไม่แสวงหาผลกำไรซึ่งโฮสวิกิพีเดีย ประกาศในเดือนมิถุนายนว่าจะใช้ "w.wiki" เป็น URL แบบย่อ
สวนสาธารณะแฮนค็อก
สวนสาธารณะแฮนค็อก (Hancock Park) เป็นสวนสาธารณะของเมืองในชุมชนมิราเคิลไมล์ (Miracle Mile) ของย่านวิลเชียร์ ในลอสแองเจลิส รัฐแคลิฟอร์เนีย
จุดดึงดูดของสวนสาธารณะแฮนค็อก ซึ่งเป็นหนึ่งในสถานที่ท่องเที่ยวยอดนิยมในลอสแองเจลิส ได้แก่ บ่อน้ำมันดินลาเบรอา (La Brea Tar Pits) พิพิธภัณฑ์การสำรวจจอร์จ ซี เพจ (George C. Page Museum of La Brea Discoveries) ที่อยู่ติดกัน ซึ่งจัดแสดงฟอสซิลของสัตว์เลี้ยงลูกด้วยนมก่อนประวัติศาสตร์ จากยุคน้ำแข็ง ที่พบในหลุมน้ำมันดินเหล่านั้น และพิพิธภัณฑ์ศิลปะเทศมณฑลลอสแองเจลิส (LACMA) ซึ่งเป็นพิพิธภัณฑ์ศิลปะที่ใหญ่ที่สุดแห่งหนึ่งทางฝั่งตะวันตกของอเมริกา
ลักษณะทางภูมิศาสตร์
สวนสาธารณะแฮนค็อกมีพื้นที่เปิดโล่งในเมืองและพื้นที่ภูมิทัศน์สำหรับการเดิน การปิกนิก และพักผ่อนหย่อนใจอื่น ๆ ตั้งอยู่บนถนนวิลเชียร์ และทางตะวันออกของถนนแฟร์แฟกซ์ สวนสาธารณะแฮนค็อกทอดข้ามเขตกลางเมืองและพิพิธภัณฑ์ 2 แห่ง และสวนสาธารณะแฮนค็อกไม่ได้รวมอยู่ในย่านชุมชนแฮนค็อกพาร์ค ที่อยู่ห่างออกไปประมาณ 1 mi ในทางทิศตะวันออกเฉียงเหนือ สวนสาธารณะแห่งนี้เป็นที่ตั้งของ บ่อน้ำมันดินลาเบรอา พิพิธภัณฑ์การสำรวจจอร์จ ซี เพจซึ่งดูแลโดยพิพิธภัณฑ์แห่งชาติ ณ เทศมณฑลลอสแอนเจลิส (Natural History Museum of Los Angeles County) และพิพิธภัณฑ์ศิลปะเทศมณฑลลอสแอนเจลิส (LACMA) และสวนประติมากรรม
ประวัติ
สวนสาธารณะแฮนค็อก (Hancock Park) ถูกสร้างขึ้นในปีพ. ศ. 2467 เมื่อ George Allan Hancock บริจาคพื้นที่ 23 เอเคอร์ของไร่แฮนค็อก (Hancock Ranch) ให้กับ County of Los Angeles โดยมีเงื่อนไขว่าอุทยานจะได้รับการอนุรักษ์และจัดแสดงฟอสซิลอย่างเหมาะสม
สวนแห่งนี้ได้รับการตั้งชื่อตามผู้บริจาค George Hancock ซึ่งเป็นผู้บุกเบิกอุตสาหกรรมปิโตรเลียมของแคลิฟอร์เนีย ที่ตระหนักถึงความสำคัญทางวิทยาศาสตร์ของฟอสซิลที่พบในแหล่งบ่อน้ำมันดิน เขาได้รับมรดกไร่ลาเบรอาที่มีเนื้อที่ 3,000 เอเคอร์ในปีพ.ศ. 2426 ซึ่งครอบคลุมกลุ่มบ่อน้ำมันลาเบรอา และได้พบกระดูกสัตว์เมื่อขุดหาน้ำมันในบ่อเหล่านี้่
จนกระทั่งในปีพ. ศ. 2418 กระดูกที่พบในคราบยางมะตอยธรรมชาติถือเป็นแหล่งรวมซากดึกดำบรรพ์ที่สำคัญของประเทศ โดยเฉพาะสัตว์เลี้ยงลูกด้วยนมพื้นเมืองโบราณในภูมิภาค ในปีนั้นเอง วิลเลียม เดนตัน (นักวิทยาศาสตร์) ได้ตีพิมพ์บทความที่กล่าวถึงการค้นพบซากสัตว์ที่ได้สูญพันธุ์ ที่ไร่ลาเบรอาเป็นครั้งแรก
จนกระทั่งปีพ. ศ. 2444 ซากดึกดำบรรพ์จากพื้นที่นี้ได้รับการศึกษาอย่างละเอียดโดย วิลเลียม วอร์เรน ออร์คัตต์ นักธรณีวิทยาคนสำคัญของลอสแองเจลิสและผู้บุกเบิกการทำปิโตรเลียม โดยตรวจซากดึกดำบรรพ์ที่เขาสำรวจเก็บด้วยตนเอง ออร์คัตต์ได้รวบรวมซากดึกดำบรรพ์ต่าง ๆ ได้แก่ กระดูกของเสือเขี้ยวดาบ หมาป่าโลกันต์ สลอธยักษ์ และซากดึกดำบรรพ์อื่น ๆ จากแหล่งโบราณคดีบ่อน้ำมันลาเบรอา ทำให้ชุมชนวิทยาศาสตร์หันมาสนใจคุณค่าของบ่อน้ำมันดินลาเบรอา (La Brea Tarpits) เพื่อการทำความเข้าใจสัตว์และพืชในยุค Pleistocene ตอนปลายของอเมริกาเหนือ ในท้ายสุด ออร์คัตต์ได้บริจาคซากดึกดำบรรพ์ที่เขาสะสมให้กับ John Campbell Merriam จากมหาวิทยาลัยแคลิฟอร์เนีย
อุทยานแห่งนี้ได้รับการขึ้นทะเบียนเป็น สถานที่สำคัญทางประวัติศาสตร์ของแคลิฟอร์เนียหมายเลข 170 บ่อน้ำมันลาเบรอายังได้รับการขึ้นทะเบียนเป็น สถานที่สำคัญทางธรรมชาติแห่งชาติของสหรัฐอเมริกา
เครื่องหมายสถานที่สำคัญทางประวัติศาสตร์ของแคลิฟอร์เนีย
ป้ายสถานที่สำคัญทางประวัติศาสตร์ของแคลิฟอร์เนียหมายเลข 170 ณ แหล่งโบราณคดีบ่อน้ำมันดินลาเบรอา เขียนอธิบายดังนี้
นินจาครูเซเดอส์
นินจาครูเซเดอส์ (Ninja Crusaders) เป็นเกมแอ็กชันแบบเลื่อนด้านข้างที่เปิดตัวโดยแซมมีสำหรับระบบแฟมิคอมใน ค.ศ. 1990 ซึ่งผู้เล่นควบคุมหนึ่งในสองนินจาที่ได้รับมอบหมายให้ขัดขวางการรุกรานของเอเลียน โดยเกมนี้ได้รับการเปรียบเทียบกับซีรีส์ นินจาริวเคนเดนของเทคโม
คณะเศรษฐศาสตร์และบริหารธุรกิจ มหาวิทยาลัยทักษิณ
คณะเศรษฐศาสตร์และบริหารธุรกิจ มหาวิทยาลัยทักษิณ วิทยาเขตสงขลา ตั้งอยู่ที่ 140 หมู่ที่ 4 ตำบลเขารูปช้าง อำเภอเมือง จังหวัดสงขลา
นินจาครูเซเดอส์
รูปแบบการเล่น
นินจาครูเซเดอส์เป็นเกมแอ็กชันแบบเลื่อนด้านข้างที่สามารถเล่นได้โดยผู้เล่นสูงสุดสองคนพร้อมกัน เกมนี้มีอาวุธสี่อย่างที่ผู้เล่นสามารถหยิบและใช้ได้ในระหว่างเกม ได้แก่ ดาวกระจาย, คูซาริงามะ, โบ และดาบ อาวุธแต่ละชนิดมีรูปแบบที่เป็นเอกลักษณ์และความสามารถในการแปลงร่าง ดาวกระจายให้ความสามารถในการแปลงร่างเป็นเสือ ซึ่งเร็วที่สุดและกระโดดได้สูงสุด แต่มีระยะโจมตีสั้นที่สุด; คูซาริงามะให้ความสามารถในการแปลงร่างเป็นแมงป่องทะเล ซึ่งสามารถว่ายน้ำได้ดีกว่าร่างอื่น ๆ แต่เคลื่อนที่ได้ช้ามากบนบก; โบให้ความสามารถในการแปลงร่างเป็นเหยี่ยว ซึ่งมีความสามารถในการบินเหนือทุกสิ่ง แต่ไม่สามารถโจมตีได้เลย; และสุดท้ายคือดาบที่ให้ความสามารถในการแปลงร่างเป็นมังกร ซึ่งสามารถบินได้อยู่ยงคงกระพัน และสังหารทุกอย่างในการโจมตีครั้งเดียว แต่ผู้เล่นสามารถใช้ความสามารถนี้ได้เพียงครั้งเดียวและในระยะเวลาที่จำกัดเท่านั้น ส่วนดาบเองก็ไม่ค่อยปรากฏในเกม
คณะเศรษฐศาสตร์และบริหารธุรกิจ มหาวิทยาลัยทักษิณ
ประวัติ
คณะเศรษฐศาสตร์และบริหารธุรกิจ
นินจาครูเซเดอส์
โครงเรื่อง
ในอนาคตอันใกล้ กองกำลังของผู้รุกรานจากต่างดาวกำลังสร้างความหายนะให้กับโลกจากอวกาศนอกโลกที่ไกลที่สุด ภัยคุกคามใหม่นี้แข็งแกร่งกว่าการป้องกันที่ทรงพลังที่สุดของพวกเรา และพิสูจน์แล้วว่าไม่สามารถหยุดยั้งได้ ในประเทศญี่ปุ่น นักรบนินจาผู้กล้าหาญได้ลุกขึ้นจากเงามืดเพื่อต่อสู้กับผู้รุกรานจากต่างดาว แต่ในที่สุด ก็ถูกขับไล่ไสส่งออกไปในขณะที่ภัยคุกคามเข้าควบคุมบ้านเกิดของพวกเขา นินจาบางส่วนหลบหนีออกจากญี่ปุ่นและกระจัดกระจายไปยังดินแดนห่างไกลทั่วโลก แต่ความปรารถนาของพวกเขาคือจะยึดคืนดินแดนของพวกเขา และบดขยี้ความบ้าคลั่งของศัตรู โดยมีการตัดสินใจว่านินจาสองคน ซึ่งคือทาลอนและเบลด ที่จะถูกส่งไปทำลายความชั่วร้าย
การตอบรับ
เว็บไซต์เอ็นอีเอสเพลเยอร์อ้างว่าความเร็วและความคาดเดาไม่ได้ของตัวละครศัตรูของเกมเป็นสิ่งที่นำไปสู่ความหายนะครั้งใหญ่ที่สุดของเกม ซึ่งบังคับให้ผู้เล่นพึ่งพาการท่องจำมากเกินไปในด่านต่อมา
คณะเศรษฐศาสตร์และบริหารธุรกิจ มหาวิทยาลัยทักษิณ
ประวัติ
ต่อมา ในวันที่ 1 พฤศจิกายน 2539 มหาวิทยาลัยศรีนครินทรวิโรฒ  ภาคใต้  ได้ยกฐานะเป็นมหาวิทยาลัยทักษิณ ได้รวมภาควิชาเศรษฐศาสตร์และภาควิชาบริหารธุรกิจเข้าด้วยกัน โดยจัดตั้งเป็นภาควิชาเศรษฐศาสตร์และบริหารธุรกิจ สังกัดคณะมนุษยศาสตร์และสังคมศาสตร์ ต่อมา สภามหาวิทยาลัย ในการประชุมครั้งที่ 5/2546 วันที่  20  กันยายน  2546  ได้อนุมัติให้จัดตั้งเป็นหน่วยงานราชการภายในมหาวิทยาลัยทักษิณ และแบ่งงานภายในโดยให้มีสำนักงานเลขานุการ
ปัจจุบัน  คณะเศรษฐศาสตร์และบริหารธุรกิจ เปิดสอนระดับปริญญาตรี 4 หลักสูตร ได้แก่ หลักสูตรเศรษฐศาสตรบัณฑิต(ศ.บ.) สาขาวิชาเศรษฐศาสตร์ หลักสูตรบริหารธุรกิจบัณฑิต(บช.บ.) สาขาวิชาการบัญชี วิชาเอกการบัญชี หลักสูตรบริหารธุรกิจบัณฑิต(บธ.บ.) สาขาวิชาบริหารธุรกิจ วิชาเอกการตลาด วิชาเอกการประกอบการและการจัดการ วิชาเอกการจัดการการค้าปลีก และระดับปริญญาโท 1 หลักสูตร คือ หลักสูตรบริหารธุรกิจมหาบัณฑิต(บธ.ม.) สาขาวิชาการจัดการธุรกิจ
สำหรับบุคลากรประจำคณะเศรษฐศาสตร์และบริหารธุรกิจ มีจำนวนทั้งสิ้น 42 คน โดยเป็นบุคลากรสายวิชาการ จำนวน 30 คน และบุคลากรสายสนับสนุนวิชาการ จำนวน 12 คน
หลักสูตร
หลักสูตรปริญญาโท
หลักสูตรปริญญาเอก
มุตสึ
มุตสึ เป็นนครในจังหวัดอาโอโมริ ประเทศญี่ปุ่น
อุทยานแห่งชาติหาดขนอม-หมู่เกาะทะเลใต้
หาดขนอม-หมู่เกาะทะเลใต้ เป็นอุทยานแห่งชาติที่ตั้งอยู่ในจังหวัดนครศรีธรรมราชและจังหวัดสุราษฎร์ธานีของประเทศไทย มีพื้นที่ 111.43 ตารางกิโลเมตร ครอบคลุมพื้นที่สองอำเภอของจังหวัดนครศรีธรรมราช ได้แก่ อำเภอขนอม (ที่ตั้งของที่ทำการอุทยาน) และอำเภอสิชล และสองอำเภอของจังหวัดสุราษฎร์ธานี ได้แก่ อำเภอเกาะสมุยและอำเภอดอนสัก ปัจจุบันอุทยานอยู่ในระหว่างการสำรวจเพิ่มเติมเพื่อประกาศจัดตั้งในราชกิจจานุเบกษา
อุทยานมีหน่วยพิทักษ์อุทยานแห่งชาติสามแห่ง ได้แก่ หน่วยถ้ำเขาวังทอง หน่วยป่าเลนคลองขนอม และหน่วยท้องชิง ภูมิประเทศประกอบด้วยพื้นที่ทางบกและทางทะเลรวมกัน พื้นที่ทางบกประกอบด้วยป่าดิบชื้น ป่าดิบแล้ง ป่าชายเลน ป่าชายหาด และป่าเขาหินปูน จุดที่สูงที่สุดคือยอดเขาหลวง สูง 814 เมตร ส่วนพื้นที่ทางทะเล มีเกาะทั้งหมด 11 เกาะ
ซุลฮาดี โอมาร์
ซุลฮาดี โอมาร์ (Zulhadi Omar) หรือ เอ็ดดี เตียว (Eddie Teyo; เกิด 17 กรกฎาคม พ.ศ. 2527) เป็นช่างซ่อมบำรุงและผู้บริหารฝ่ายขายชาวมาเลเซีย เขาเกิดที่โรงพยาบาลบาตูปาฮัต รัฐยะโฮร์ ประเทศมาเลเซีย แต่เนื่องจากความผิดพลาดของเอกสาร ทำให้เขาถูกแจ้งเกิดว่าเป็นบุตรของโอมาร์ ซาอิม (Omar Saim) กับฮัซนะฮ์ ซัลเละฮ์ (Hasnah Salleh) คู่สามีภรรยาชาวมลายูมุสลิม ซึ่งแท้จริงแล้วเขาเป็นบุตรของเตียว มา เลียง (Teyo Ma Liong) กับลิ้ม ซิก ไฮ (Lim Sik Hai) ซึ่งเป็นชาวจีนที่นับถือศาสนาพุทธ และได้รับการยืนยันจากผลดีเอ็นเอ เขาเป็นที่รู้จักจากการฟ้องร้องทางการมาเลเซียหลายครั้ง เพื่อเปลี่ยนศาสนาจากศาสนาอิสลามเป็นศาสนาพุทธ
ถนนบางขุนเทียน
ถนนบางขุนเทียน เป็นถนนสายหลักในพื้นที่ เขตบางบอนและเขตบางขุนเทียน ประกอบไปด้วยถนนสองส่วน ได้แก่ ถนนบางขุนเทียน และ ถนนบางขุนเทียนชายทะเล
ถนนบางขุนเทียน
ถนนบางขุนเทียน เป็นถนนสายหลักในเขตบางบอนและเขตบางขุนเทียน ขนาด 6 ช่องจราจร มีระยะทางประมาณ 2 กิโลเมตร เริ่มต้นจากถนนเอกชัยที่ทางแยกบางบอน (รหัส 489) ในพื้นที่แขวงคลองบางบอน เขตบางบอน จากนั้นข้ามทางรถไฟสายวงเวียนใหญ่-มหาชัยเข้าสู่พื้นที่แขวงแสมดำ และไปสิ้นสุดที่ถนนพระรามที่ 2 โดยมีสะพานข้ามถนนพระรามที่ 2 เชื่อมต่อกับถนนบางขุนเทียนชายทะเลต่อไป
ถนนบางขุนเทียนชายทะเล
ถนนบางขุนเทียนชายทะเล เป็นถนนสายหลักในเขตบางขุนเทียน มีระยะทางประมาณ 15 กิโลเมตร เริ่มต้นจากถนนพระรามที่ 2 ตรงข้ามกับถนนบางขุนเทียน แขวงแสมดำ มุ่งหน้าไปทางทิศใต้ ตัดกับถนนสะแกงาม ลอดใต้ถนนกาญจนาภิเษก ข้ามคลองสนามชัย เข้าสู่พื้นที่แขวงท่าข้าม ลงไปทางทิศใต้จนถึงถนนเลียบคลองพิทยาลงกรณ์ เยื้องกับทางเข้าสะพานรักษ์ทะเลบางขุนเทียน
การก่อสร้าง
แต่เดิมถนนบางขุนเทียนชายทะเลมีขนาด 2 ช่องจราจรเท่านั้น และไม่มีสะพานข้ามถนนพระรามที่ 2 จากถนนบางขุนเทียน ทำให้รถที่ต้องการข้ามถนนพระรามที่ 2 จะต้องไปกลับรถที่ทางแยกต่างระดับบางขุนเทียนและสะพานกลับรถหน้าโรงพยาบาลบางมดเท่านั้น ต่อมาจึงมีการสร้างสะพานข้ามถนนพระรามที่ 2 ขนาด 4 ช่องจราจร ต่อมาเนื่องจากกรุงเทพมหานครต้องการผลักดันการท่องเที่ยวป่าชายเลนบริเวณชายทะเลบางขุนเทียน ถนนบางขุนเทียนชายทะเลเองเป็นย่านที่รวมร้านอาหารทะเลจำนวนมาก และเพื่อแก้ไขปัญหาน้ำท่วมถนนอย่างถาวร กรุงเทพมหานครจึงทำการปรับปรุงถนนบางขุนเทียนชายทะเล ช่วงถนนพระรามที่ 2 ถึงเชิงสะพานข้ามคลองเชิงตาแพ ระยะทาง 11.45 กิโลเมตร ตั้งแต่ปี พ.ศ. 2550 แล้วเสร็จปี พ.ศ. 2552-2553 โดยโครงการได้แบ่งออกเป็น 3 ตอน ได้แก่ ช่วงถนนพระรามที่ 2 ถึงสะพานข้ามคลองสนามชัย ระยะทาง 3.16 กิโลเมตร ก่อสร้างเป็นถนนคอนกรีตเสริมเหล็กขนาด 6 ช่องจราจรพร้อมทางเท้า ส่วนตัวสะพานข้ามคลองสนามชัยมีขนาด 4 ช่องจราจร (รองรับการจราจรได้ 6 ช่องในอนาคต) ช่วงที่สอง ตั้งแต่สะพานข้ามคลองสนามชัยถึงซอยเทียนทะเล 30 ระยะทาง 4.15 กิโลเมตร ก่อสร้างเป็นถนนลาดยางขนาด 4 ช่องจราจรพร้อมทางจักรยาน โดยทั่วไปไม่มีทางเท้า และช่วงที่ 3 ตั้งแต่ซอยเทียนทะเล 30 จนถึงสะพานข้ามคลองเชิงตาแพ ระยะทาง 3.80 กิโลเมตร ก่อสร้างเป็นถนนลาดยางขนาด 2 ช่องจราจรพร้อมทางจักรยาน และสะพานข้ามคลองสำหรับช่องทางจักรยาน (ยกเว้นสะพานข้ามคลองเชิงตาแพที่ไม่มีสะพานข้ามคลองสำหรับจักรยาน) ส่วนช่วงสะพานข้ามคลองเชิงตาแพถึงถนนคลองพิทยาลงกรณ์ กรุงเทพมหานครได้ปรับปรุงเป็นถนนลาดยางขนาด 2 ช่องจราจร ไม่มีไหล่ทางไว้ก่อนแล้ว โดยถนนในช่วงนี้เป็นถนนที่ล้อมรอบด้วยบ่อน้ำและต้นโกงกางตลอดสายทาง
เจ็บเจียนตาย
เจ็บเจียนตาย (Hurts Like Hell) เป็นละครกึ่งสารคดีแบบ ลิมิเต็ดซีรีส์ ความยาว 4 ตอนจบ ที่ผลิตโดย เน็ตฟลิกซ์ จากการกำกับของ กิตติชัย วรรณ์ประเสริฐ นำแสดงโดย ธเนศ วรากุลนุเคราะห์, วิทยา ปานศรีงาม, ณัฏฐ์ กิจจริต, นพชัย ชัยนาม และ ภูริภัทร พูลสุข
ปุ่มแดง (โทรทัศน์ระบบดิจิทัล)
ปุ่มแดง (Red button) เป็นปุ่มกดบนรีโมตคอนโทรลสำหรับกล่องรับสัญญาณโทรทัศน์ระบบดิจิทัลบางรุ่นในสหราชอาณาจักร ออสเตรเลีย เบลเยียม ฮ่องกง มาเลเซีย ไทย และสำหรับไดเร็คทีวีและคอมคาสต์ในสหรัฐ ใช้สำหรับบริการโทรทัศน์เชิงโต้ตอบ เมื่อมีการออกอากาศรายการเชิงโต้ตอบ ไอคอนกดปุ่มแดงจะปรากฏบนหน้าจอโทรทัศน์
แอบบอสแอลี แฆลแอตแบรี
แอบบอสแอลี แฆลแอตแบรี (ราชกิจจานุเบกษาใช้อับบาส-อาลี คาลัทบารี ) (พ.ศ. 2455 – 11 เมษายน พ.ศ. 2522) เป็นนักการเมืองและนักการทูตชาวอิหร่านซึ่งดำรงตำแหน่งรัฐมนตรีว่าการกระทรวงต่างประเทศระหว่าง พ.ศ. 2514 ถึง พ.ศ. 2521 และถูกประหารชีวิตหลังการปฏิวัติอิหร่าน
แฆลแอตแบรีเกิดเมื่อ พ.ศ. 2455 ในครอบครัวที่มีฐานะดี เขาได้ไปศึกษาต่อที่ปารีสที่ซึ่งเขาได้รับปริญญาในสาขารัฐศาสตร์จากคณะนิติศาสตร์และเศรษฐศาสตร์ มหาวิทยาลัยปารีส ใน พ.ศ. 2479
อุทยานแห่งชาติอ่าวมะนาว-เขาตันหยง
อ่าวมะนาว-เขาตันหยง เป็นอุทยานแห่งชาติที่ตั้งอยู่บริเวณพระตำหนักทักษิณราชนิเวศน์ในอำเภอเมืองนราธิวาส จังหวัดนราธิวาส ประเทศไทย มีพื้นที่ 58.58 ตารางกิโลเมตร ปัจจุบันอุทยานอยู่ในระหว่างการสำรวจเพิ่มเติมเพื่อประกาศจัดตั้งในราชกิจจานุเบกษา ลักษณะภูมิประเทศของอุทยาน แบ่งเป็นหาดอ่าวมะนาวและเขาตันหยง โดยหาดอ่าวมะนาวเป็นหาดทรายสลับด้วยโขดหินแกรนิต ส่วนภูเขาตันหยงนั้นมีความสูง 293 เมตร และมีป่าสงวนเขาตันหยงล้อมรอบ
ประวัติ
สำนักงานป่าไม้ปัตตานีได้สำรวจพื้นที่บริเวณป่าเขาตันหยงซึ่งเป็นป่าสงวนแห่งชาติพิเศษนอกเขตพระราชฐานพระตำหนักทักษิณราชนิเวศน์ และได้จัดตั้งเป็นวนอุทยานอ่าวมะนาวเมื่อวันที่ 21 เมษายน พ.ศ. 2536 ต่อมา ดร.ปลอดประสพ สุรัสวดี (อธิบดีกรมป่าไม้ในขณะนั้น) ได้เสนอให้จัดตั้งวนอุทยานอ่าวมะนาวเป็นอุทยานแห่งชาติทางทะเล โดยจัดส่งเจ้าหน้าที่ออกสำรวจพื้นที่บริเวณอ่าวมะนาวและเตรียมจัดตั้งเป็นอุทยานแห่งชาติต่อไป และใน พ.ศ. 2544 ได้เปลี่ยนชื่ออุทยานเป็น อุทยานแห่งชาติอ่าวมะนาว-เขาตันหยง
ท่าอากาศยานนานาชาติเปียงยาง
ท่าอากาศยานนานาชาติเปียงยาง เป็นท่าอากาศยานที่ให้บริการในเขตกรุงเปียงยาง ประเทศเกาหลีเหนือ ตั้งอยู่ในเขตซูนัน ห่างจากใจกลางนครประมาณ 24 กิโลเมตร เป็นฐานการบินหลักของสายการบินประจำชาติ แอร์โครยอ
การเปิดใช้งานช่วงแรก ๆ
ท่าอากาศยานเปียงยางแห่งแรก ตั้งอยู่ทางฝั่งตะวันออกของแม่น้ำแทดง แต่ถูกทำลายในสงครามโลกครั้งที่สอง จึงสร้างท่าอากาศยานใหม่ ซึ่งก็คือท่าอากาศยานซูนัน ในย่านชานเมืองขึ้น
ระหว่างช่วงสงครามเกาหลี ผู้สื่อข่าวชาวอังกฤษ เรจินัลด์ ทอมป์สัน ได้บันทึกว่า เป็นท่าอากาศยานที่วุ่นวายมาก เนื่องจากมีเครื่องบินของกองทัพสหรัฐอเมริกาคอยขนส่งเสบียงและอาวุธในช่วงสงครามระหว่างคริสต์ทศวรรษ 1950 ต่อมาท่าอากาศยานได้ประสบมหาอุทกภัย เนื่องจากอเมริการะเบิดเขื่อนท็อกซันในวันที่ 13 พฤษภาคม ค.ศ. 1953 ทำให้ต้องมีการฟื้นฟูท่าอากาศยานใหม่
การพัฒนาการในคริสต์ทศวรรษ 2000
ในปี ค.ศ. 2000 สายการบินแอโรฟลอต ได้ยกเลิกเที่ยวบินจากมอสโกและคาบารอฟสก์ ต่อมาในเดือนพฤศจิกายน ค.ศ. 2006 สายการบินไชนาเซาเทิร์นแอร์ไลน์ ได้เปิดเที่ยวบินจากปักกิ่งเฉพาะฤดูท่องเที่ยวเท่านั้น ในเดือนเมษายน ค.ศ. 2008 แอร์ไชนา ได้กลับมาเปิดเที่ยวบินไปปักกิ่ง สัปดาห์ละ 3 วัน ส่วนโคเรียนแอร์ และเอเชียนาแอร์ไลน์ ก็ได้เปิดเที่ยวบินจากโซล-อินช็อนและเมืองยังยัง แต่ได้ยกเลิกในภายหลัง
ในเดือนกรกฎาคม ค.ศ. 2011 อาคารผู้โดยสารแห่งใหม่ได้เปิดใช้งาน ตั้งอยู่ด้านข้างอาคารเก่า ซึ่งทันสมัยกว่าอาคารเก่ามาก โดยอาคารใหม่นี้ใช้เป็นอาคารศุลกากร และเป็นอาคารผู้โดยสารระหว่างประเทศ ส่วนอาคารเก่าได้รับการปรับปรุงใหม่ในปี ค.ศ. 2012
อาคารขาออก
ผู้โดยสารระหว่างประเทศต้องจ่ายค่าภาษีท่าอากาศยาน 10 ยูโร
ระบบขนส่งสาธารณะ
มีรถแท็กซี่วิ่งระหว่างอาคารผู้โดยสารกับเปียงยาง นอกจากนี้ยังมีรถโดยสารประจำทางให้บริการอีกด้วย
ท่าอากาศยาน เปิดทำการเวลา 6-22 นาฬิกาในฤดูร้อน และ 7-21 นาฬิกาในฤดูหนาว
ทางวิ่งและลานจอด
ท่าอากาศยานมีทางวิ่ง 2 ทาง ได้แก่ 01/19 (ฝั่งเหนือ) และ 17/35 (ฝั่งใต้) ระหว่างที่มีการก่อสร้างอาคารผู้โดยสารใหม่ฝั่งใต้ เครื่องจะจอดที่ทางวิ่งฝั่งเหนือเป็นส่วนใหญ่ โดยที่ทางวิ่งหลัก (01/19) จะมีระบบตรวจจับเครื่องบินที่จะลงจอด
ท่าอากาศยานสามารถรับเครื่องบินได้พร้อมกันถึง 4 ลำ มีลานจอดเครื่องบิน 17 ที่ และยังมีอาคารเก็บเครื่องบินอีก 2 แห่ง
โรงเรียนเมืองนครศรีธรรมราช
โรงเรียนเมืองนครศรีธรรมราช (ม.น.ศ.) เป็นโรงเรียนมัธยมศึกษาขนาดใหญ่พิเศษ ประเภทสหวิทยาสังกัดกรมสามัญศึกษา กระทรวงศึกษาธิการเลขที่ 128 หมู่ 1 ต.นาทราย อำเภอเมืองนครศรีธรรมราช จังหวัดนครศรีธรรมราช รหัสไปรษณีย์ 80280
ประวัติโรงเรียน
โรงเรียนเมืองนครศรีธรรมราช เปิดสอนครั้งแรก เมื่อวันที่ 16 พฤษภาคม 2499 เป็นหลักสูตรมัธยมศึกษา (ม.1-3) สังกัดกองการศึกษาพิเศษ โดย นายชุ่ม สมพันธ กำนันตำบลนาเคียน เป็นที่ตั้งโรงเรียน ต่อมาได้เปลี่ยนเป็นหลักสูตรประถมศึกษาตอนปลาย (ป.5-7) สังกัดกรมสามัญศึกษา
ปี 2515 ได้ย้ายมาอยู่ที่วัดจอมล้าน (วัดร้าง) หมู่ที่ 1 ตำบลนาทราย ซึ่งมีเนื้อที่ประมาณ 21 ไร่เศษ ซึ่งเป็นที่ตั้งโรงเรียนจนถึงปัจจุบัน
ปี 2519 กรมสามัญศึกษาได้สั่งยุบโรงเรียนเมืองนครศรีธรรมราช ซึ่งเปิดสอนตามหลักสูตรประถมศึกษาตอนปลาย และตั้งโรงเรียนตามชื่อเดิม แต่เปลี่ยนแปลงหลักสูตรมัธยมศึกษาตอนต้น สังกัดกองการมัธยมศึกษากรมสามัญศึกษา
ทำเนียบผู้บริหาร
ผู้อำนวยการโรงเรียนคนปัจจุบัน
สัญลักษณ์ประจำโรงเรียน
ตราประจำโรงเรียน เป็นรูปพระมหาธาตุวรมหาวิหาร จังหวัดนครศรีธรรมราช มีรัศมีบริเวณยอดพระธาตุ มีชื่อโรงเรียน อยู่ในวงกรมด้านบน และคติพจน์ของโรงเรียนอยู่ด้านล่าง สีประจำโรงเรียน เขียว-ขาว ]] สีเขียว หมายถึง ความเจริญงอกงามของสติปัญญา
อาคารและสถานที่
อาคาร1 ชุ่ม สมพันธ์ เป็นอาคาร2ชั้นครึ่งปูนครึ่งไม้
อาคาร2 มิ่งเมือง เป็นอาคาร3ชั้น
อาคาร3 ร่มโพธิ์ เป็นอาคาร3ชั้น
แฮหัวป๋า
แฮหัวป๋า (เสียชีวิต c. ค.ศ. 255–259) ชื่อรอง ชงเฉวียน เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นบุตรชายคนโตของแฮหัวเอี๋ยน ห้าวหาญเหมือนบิดา ชำนาญการยิงเกาทัณฑ์บนหลังม้า เป็นที่รักของทหารในบังคับบัญชาและเป็นแม่ทัพของจ๊กก๊ก
แฮหัวป๋าออกศึกหลายครั้งในบังคับบัญชาของสุมาอี้ ภายหลังร่วมกับโจซองคิดโค่นอำนาจสุมาอี้เพื่อรักษาราชบัลลังก์โจฮอง แต่สุมาอี้ล่วงรู้แผนการจึงทำรัฐประหารยึดอำนาจโจซองและจับโจซองและพรรคพวกประหาร ส่วนแฮหัวป๋าหนีไปสวามิภักดิ์ต่อเกียงอุย
แฮหัวป๋าได้ออกรบในบังคับบัญชาของเกียงอุยหลายครั้ง เกียงอุยขัดข้องสิ่งใดมักจะถามแฮหัวป๋า ในการรบชิงเมืองเตียงเจี๋ยง แฮหัวป๋าตกในอุบายทิ้งเมืองของเตงงาย จึงยกทัพเข้าไปในเมือง ทหารเตงงายได้ยิงเกาทัณฑ์ ทุ่มก้อนหินถูกแม่ทัพแฮหัวป๋าเสียชีวิต
วิชาญ เกิดวิชัย
นายแพทย์วิชาญ เกิดวิชัย คณบดีวิทยาลัยการแพทย์แผนตะวันออก มหาวิทยาลัยรังสิต
ประวัติ
นายแพทย์วิชาญ เกิดวิชัย เกิดเมื่อวันศุกร์ที่ 2 กุมภาพันธ์ พ.ศ. 2494 ที่บ้านย่านซื่อ ตำบลบ้านช้าง อำเภอสองพี่น้อง จังหวัดสุพรรณบุรี เป็นบุตรของนายบุญธรรม กับนางลออ เกิดวิชัย มีพี่น้อง 8 คน คือ
ชีวิตครอบครัว
นายแพทย์วิชาญ เกิดวิชัย สมรสกับ นางยุพาพร เกิดวิชัย ข้าราชการบำนาญ สังกัดกระทรวงสาธารณสุข โดยมีบุตรสาวเพียงคนเดียวคือ
การศึกษา
สำเร็จการศึกษาชั้นมัธยมศึกษาโรงเรียนเตรียมอุดมศึกษา ในปี พ.ศ. 2510 สำเร็จการศึกษาปริญญาตรีหลักสูตรแพทยศาสตรบัณฑิต และวุฒิบัตรประสาทศัลยศาสตร์ จากคณะแพทยศาสตร์โรงพยาบาลรามาธิบดี มหาวิทยาลัยมหิดล ในปี พ.ศ. 2516 และในปี พ.ศ. 2520 ตามลำดับ ต่อมาสำเร็จการศึกษาระดับปริญญาตรีใบที่ 2 หลักสูตรบริหารธุรกิจบัณฑิต สาขาวิชาการบริหารทั่วไป จากมหาวิทยาลัยรามคำแหง ในปี พ.ศ. 2529 และในปีถัดมา ได้สำเร็จการศึกษาระดับปริญญาตรีใบที่ 3 หลักสูตรสาธารณสุขศาสตรบัณฑิต สาขาวิชาบริหารสาธารณสุข จากมหาวิทยาลัยสุโขทัยธรรมาธิราช
การรับราชการ
เริ่มรับราชการครั้งแรกในตำแหน่ง ประสาทศัลยแพทย์ โรงพยาบาลสระบุรี จังหวัดสระบุรี เมื่อปี พ.ศ. 2520 ต่อมาในปี พ.ศ. 2528 ได้รับการแต่งตั้งเป็นหัวหน้าฝ่ายวิชาการ และรองผู้อำนวยการฝ่ายการแพทย์ ในปี พ.ศ. 2531 ต่อมาย้ายมารับราชการในตำแหน่ง ผู้อำนวยการโรงพยาบาลเบตง จังหวัดยะลา ในปี พ.ศ. 2537 และในปีถัดมาย้ายมารับราชการในตำแหน่ง ผู้อำนวยการโรงพยาบาลเสนา จังหวัดพระนครศรีอยุธยา ต่อมาในปี พ.ศ. 2542 ย้ายมารับราชการในตำแหน่ง ผู้อำนวยการโรงพยาบาลสมุทรปราการ จังหวัดสมุทรปราการ จนกระทั่งย้ายมารับราชการในตำแหน่ง ผู้อำนวยการโรงพยาบาลเจ้าพระยาอภัยภูเบศร จังหวัดปราจีนบุรี ในปี พ.ศ. 2545 และรับราชการเรื่อยมาจวบจนเกษียณอายุราชการในปี พ.ศ 2554 จากนั้นได้รับการแต่งตั้งจากสภามหาวิทยาลัยบูรพา ให้ดำรงตำแหน่ง คณบดีคณะการแพทย์แผนไทยอภัยภูเบศร มหาวิทยาลัยบูรพา และในปี พ.ศ. 2563 ได้รับการแต่งตั้งดำรงตำแหน่ง คณบดีวิทยาลัยการแพทย์แผนตะวันออก มหาวิทยาลัยรังสิต
จุดผ่านแดนถาวรบ้านริมเมย
จุดผ่านแดนถาวรบ้านริมเมย  หรือ จุดผ่านแดนถาวรแม่สอด–เมียวดี เป็น 1 ใน 2 จุดผ่านแดนระหว่างประเทศไทยและพม่าในพื้นที่จังหวัดตาก ตั้งอยู่ในพื้นที่หมู่ที่ 2 บ้านริมเมย ตำบลท่าสายลวด อำเภอแม่สอด จังหวัดตาก โดยมีแม่น้ำเมย เป็นเส้นแบ่งเขตแดนตามธรรมชาติ ตั้งอยู่ตรงข้ามกับเมืองเมียวดี รัฐกะเหรี่ยง ประเทศพม่า
ประวัติ
จุดผ่านแดนถาวรบ้านริมเมย เริ่มต้นมาจากการก่อตั้งด่านศุลกากรแม่สอด ตามกฎกระทรวงการคลังเมื่อวันที่ 28 มิถุนายน พ.ศ. 2483 โดยมีนายอำเภอแม่สอดเป็นนายด่านโดยตำแหน่ง ต่อมาในปี พ.ศ. 2498 กรมศุลกากรจึงได้ส่งเจ้าหน้าที่จากกรมไปประจำการเพื่อปฏิบัติงานด้านศุลกากร ประจำการที่ด่านพรมแดนบ้านท่าสายลวดซึ่งสร้างขึ้นช่วงปี พ.ศ. 2493 - 2494 และได้กลายเป็นที่ทำการชั่วคราวด่านศุลกากรแม่สอดในปี พ.ศ. 2501 - 2502 จากนั้นจึงได้งบประมาณในการก่อสร้างตัวอาคารที่ทำการใหม่ในปี พ.ศ. 2507 เป็นอาคารไม้สองชั้น และปี พ.ศ. 2537 ได้รับงบประมาณก่อสร้างเป็นอาคารคอนกรีตเสริมเหล็กสองชั้น
สำหรับตัวอาคารด่านพรมแดนแม่สอด ซึ่งตั้งอยู่ในบริเวณจุดผ่านแดนถาวรบ้านริมเมยหลังปัจจุบัน เริ่มก่อสร้างตั้งแต่วันที่ 15 ตุลาคม พ.ศ. 2541 และก่อสร้างแล้วเสร็จวันที่ 13 เมษายน พ.ศ. 2542 แต่เนื่องจากขณะนั้นประเทศพม่าได้ประกาศปิดด่านชั่วคราว และเปิดด่านอีกครั้งในช่วงปลายปี พ.ศ. 2542 ตัวอาคารจึงได้ทำพิธีเปิดทำการอย่างเป็นทางการตั้งแต่วันที่ 30 มีนาคม พ.ศ. 2543 โดยนายพิเชษฐ พันธุ์วิชาติกุล รัฐมนตรีว่าการกระทรวงการคลังในขณะนั้น พร้อมด้วยอธิบดีกรมศุลกากรเป็นผู้ทำพิธีเปิด ตัวอาคารมีเนื้อที่ 302 ตารางเมตร ลักษณะเป็นตัวยูคว่ำ ประกอบไปด้วยด่านศุลกากร ด่านตรวจคนเข้าเมือง ด่านควบคุมโรค และด่านกักกันพืชและสัตว์
การผ่านแดน
จุดผ่านแดนถาวรบ้านริมเมย เปิดทำการตั้งแต่เวลา 05.30 - 20.30 น. (เวลา 05.00 - 20.00 น. ตามเวลาประเทศพม่า)  สำหรับผู้ที่ต้องการจะเดินทางผ่านแดนนั้นจะต้องมีเอกสารประจำตัว อย่างใดอย่างหนึ่ง คือ
กิจกรรม
จุดผ่านแดนถาวรบ้านริมเมย มีตลาดการค้าชายแดนชื่อว่า ตลาดริมเมย ตั้งอยู่ติดจุดผ่านแดนถาวรบ้านริมเมย มีสินค้าพื้นเมืองทั้งจากฝั่งไทยและพม่าจำหน่าย อาทิ ปลาแห้ง หน่อไม้แห้ง ปลาหัวยุ่ง เครื่องหนัง ผ้าซาติน รวมถึงยังเป็นตลาดการค้าสินค้าอัญมณีจากพม่า นอกจากนี้ในฝั่งพม่ายังมีบ่อนกาสิโนและสถานบันเทิงต่าง ๆ เปิดให้บริการ
ด่านศุลกากร
ด่านพรมแดนแม่สอด แห่งที่ 1 จุดผ่านแดนถาวรบ้านริมเมย อยู่ภายใต้การดูแลของด่านศุลกากรแม่สอด ตั้งอยู่ที่เลขที่ 287 หมู่ 1 ถนนสายเอเซีย ตำบลท่าสายลวด อำเภอแม่สอด จังหวัดตาก
ด่านตรวจคนเข้าเมือง
จุดผ่านแดนถาวรบ้านริมเมย อยู่ภายใต้การดูแลรับผิดชอบของตรวจคนเข้าเมืองจังหวัดตาก
การเดินทาง
จุดผ่านแดนถาวรบ้านริมเมย สามารถเดินทางได้ด้วยเส้นทางรถยนต์ และขนส่งมวลชนในท้องถิ่น เพื่อผ่านแดนไปยังประเทศพม่า
เส้นทาง
จากจังหวัดตาก เดินทางตามถนนพหลโยธิน มาทางใต้ และเลี้ยวที่แยกตะวันตกแยกตากแม่สอด มาตามทางหลวงแผ่นดินหมายเลข 12 จะพบจุดผ่านแดนถาวรบ้านริมเมย และสะพานมิตรภาพไทย–พม่า แห่งที่ 1 (แม่สอด–เมียวดี) อยู่ที่ปลายทาง
คณะนิติศาสตร์ มหาวิทยาลัยทักษิณ
คณะนิติศาสตร์ มหาวิทยาลัยทักษิณ ทำการเรียนการสอน ณ 2 วิทยาเขต คือ
ประวัติ
คณะนิติศาสตร์ มหาวิทยาลัยทักษิณ ในสังคมปัจจุบัน กฎหมายมีความจำเป็นที่เข้าไปมีส่วนเกี่ยวข้องกับการปฏิบัติราชการ การดำเนินธุรกิจทุกสาขาอาชีพ ตลอดจนชีวิตประจำวันของทุกคน ประกอบจากการรวบรวมข้อมูลการศึกษาในหลักสูตรนิติศาสตรบัณฑิต ในสถาบันการศึกษาภาครัฐส่วนกลาง (กรุงเทพมหานคร) พบว่านิสิต นักศึกษา ส่วนใหญ่มีภูมิลำเนาในจังหวัดทางภาคใต้ คิดเป็นอัตราส่วนที่ค่อนข้างสูง จึงทำให้เห็นว่า กฎหมายเป็นที่นิยมของคนภาคใต้ ทั้งนี้นับตั้งแต่รัฐธรรมนูญแห่งราชอาณาจักรไทย พุทธศักราช 2540 มีผลบังคับใช้และผลจากการปฏิรูประบบราชการในกระบวนการยุติธรรม ทำให้มีการจัดตั้งหน่วยงานราชการ และองค์กรอิสระด้านกฎหมายเพิ่มขึ้น ส่งผลให้เกิดความต้องการบุคลากรทางด้านกฎหมายสูงขึ้นตามไปด้วย ยกตัวอย่างเช่น ศาลรัฐธรรมนูญ ศาลปกครอง ศาลยุติธรรม คณะกรรมการการเลือกตั้ง คณะกรรมการตรวจเงินแผ่นดิน ผู้ตรวจการแผ่นดินรัฐสภา กรมสอบสวนคดีพิเศษ คณะกรรมการสิทธิมนุษยชนแห่งชาติ สถาบันนิติวิทยาศาสตร์ เป็นต้น รวมถึงบุคลากรสายอาจารย์ทางด้านกฎหมาย ซึ่งสถาบันการศึกษาระดับอุดมศึกษาอีกหลายสถาบันได้เล็งเห็นความสำคัญ และริเริ่มจัดตั้งคณะนิติศาสตร์ ประกอบกับอัตราค่าตอบแทนทางวิชาชีพที่ค่อนข้างสูง เช่น ผู้พิพากษา ตุลาการ อัยการ พนักงานสอบสวนคดีพิเศษ จึงเป็นอีกสาเหตุหนึ่งที่ทำให้บุคลากรในภาครัฐและเอกชนสนใจและมีแนวโน้มที่จะเปลี่ยนสายงานไปสู่วิชาชีพดังกล่าว และเมื่อพิจารณาแหล่งที่ตั้งของมหาวิทยาลัยทักษิณ จังหวัดสงขลา แล้ว ยังพบว่า เป็นศูนย์รวมของหน่วยงานราชการในกระบวนการยุติธรรมหลายแห่ง อันได้แก่ ศาลจังหวัดสงขลา ศาลปกครองสงขลา สำนักงานอัยการจังหวัดสงขลา เป็นต้น อีกทั้งยังเป็นที่ตั้งของสำนักงานอธิบดีผู้พิพากษาภาค 9 สำนักงานอธิบดีอัยการเขต 9 สำนักงานตำรวจภูธรภาค 9 ซึ่งนับว่าเป็นแหล่งเรียนรู้ที่สามารถส่งเสริมกระบวนการจัดการเรียนการสอนในภาคปฏิบัติให้แก่นิสิต โดยการศึกษาดูงานและฝึกงานในหน่วยงานดังกล่าวข้างต้นได้อีกด้วย
ดังนั้นมหาวิทยาลัยทักษิณ ในฐานะสถาบันการศึกษาของรัฐ ซึ่งมีหน้าที่ให้การบริการด้านการศึกษาและบริการด้านสังคม ได้ตระหนักถึงภารกิจนี้ รองศาสตราจารย์ ดร.สมบูรณ์ ชิตพงศ์ อธิการบดีมหาวิทยาลัยทักษิณ จึงได้แต่งตั้งคณะกรรมการบริหารโครงการจัดตั้งคณะนิติศาสตร์ ตามคำสั่งที่ 772/2547 ลงวันที่ 3 มิถุนายน 2547 ดังรายชื่อต่อไปนี้
ซึ่งคณะกรรมการดังกล่าวมีหน้าที่จัดทำหลักสูตรและจัดตั้งคณะนิติศาสตร์ โดยได้จัดทำหลักสูตรนิติศาสตรบัณฑิต สาขาวิชานิติศาสตร์ (หลักสูตร 4 ปี) สำหรับผู้สำเร็จการศึกษาระดับมัธยมศึกษาตอนปลายหรือเทียบเท่า ซึ่งคาดว่าจะดำเนินการรับสมัครและเปิดสอนในภาคเรียนต้น ปีการศึกษา 2548 และได้จัดทำหลักสูตรนิติศาสตรบัณฑิต สาขาวิชานิติศาสตร์ (หลักสูตร 3 ปี) สำหรับ ผู้ที่สำเร็จปริญญาตรีทุกสาขา (ปริญญาตรีใบที่สอง) ซึ่งจะรับสมัครและเปิดทำการสอนในภาคเรียนปลาย ปีการศึกษา 2547 โดยทำการสอนนอกเวลาราชการ ในวันศุกร์ เวลา 17.00 - 20.00 น. และวันเสาร์ - อาทิตย์ เวลา 08.00 - 17.00 น.
ต่อมา สภามหาวิทยาลัย ได้มีมติเห็นชอบให้จัดตั้งคณะนิติศาสตร์ เป็นหน่วยงานภายใน เมื่อวันที่ 25 กันยายน 2547 ในการประชุมสมัยสามัญครั้งที่ 5/2547 คณะนิติศาสตร์ จึงถือว่าวันที่ 25 กันยายน 2547 เป็นวันสถาปนาคณะนิติศาสตร์ โดยมี ศาสตราจารย์ ดร.สมคิด เลิศไพฑูรย์ เป็นผู้รักษาการคณบดีคณะนิติศาสตร์
โครงสร้างการบริหารงาน
การบริหารงานคณะนิติศาสตร์ ปฏิบัติงานตามภารกิจหลัก 4 ด้าน คือ
ซึ่งคณบดีรองคณบดี และผู้ช่วยคณบดี ทำหน้าที่กำกับดูแลการบริหารงานภายในคณะตามนโยบาย ภารกิจ และแผนงาน มีเจ้าหน้าที่ฝ่ายสนับสนุน อันได้แก่ เจ้าหน้าที่บริหารงานทั่วไป เจ้าหน้าที่วิเคราะห์นโยบายและแผน นักวิชาการศึกษา นักวิชาการเงินและบัญชี และนักวิชาการพัสดุ คอยให้การสนับสนุนและประสานการดำเนินงานของคณะทั้งหน่วยงานภายในและหน่วยงานภายนอก
งานบอลประเพณีลูกรพีสัมพันธ์
งานบอลประเพณีลูกรพีสัมพันธ์ เป็นการแข่นขันกีฬาฟุตบอลร่วมกันระหว่าง คณะนิติศาสตร์ มหาวิทยาลัยทักษิณ และ คณะนิติศาสตร์ มหาวิทยาลัยสงขลานครินทร์ เพื่อสร้างความสามัคคีกันระหว่างคณะนิติศาสตร์ของทั้ง 2 มหาวิทยาลัย โดยจะจัดกันปีละ 1 ครั้งเป็นประจำทุกปี ซึ่งในงานบอลประเพณีลูกรพีสัมพันธ์ดังกล่าวจะมีการแข่งขันฟุตบอลกันระหว่างนิสิตนักศึกษาของทั้ง 2 คณะ การแข่งขันฟุตบอลระหว่างบุคลากรของทั้ง 2 คณะ การประกวดกองเชียร์ ขบวนพาเหรด และผู้นำเชียร์ของทั้ง 2 มหาวิทยาลัย ซึ่งในงานบอลประเพณีลูกรพีสัมพันธ์ดั่งกล่าวจะทำให้นิสิตของคณะนิติศาสตร์ มหาวิทยาลัยทักษิณ และ นักศึกษาของคณะนิติศาสตร์ มหาวิทยาลัยสงขลานครินทร์ ได้สร้างความสามัคคีกลมเกลียวกัน และได้ร่วมทำกิจกรรมร่วมกันเพื่อสร้างความแข็งแกร่งกันระหว่างคณะนิติศาสตร์ของทั้ง 2 มหาวิทยาลัย ซึ่งงานบอลประเพณีลูกรพีสัมพันธ์จะมีการสลับผลัดเปลี่ยนกันเป็นเจ้าภาพกันระหว่างกันของทั้ง 2 คณะ ซึ่งงานบอลประเพณีลูกรพีสัมพันธ์ได้มีการจัดครั้งแรกขึ้นที่ มหาวิทยาลัยทักษิณ ซึ่งคณะนิติศาสตร์ มหาวิทยาลัยทักษิณได้รับเป็นเจ้าภาพในการจัดงานดังกล่าวขึ้นเป็นครั้งแรก ซึ่งหลังจากเสร็จสิ้นการแข่งขันฟุตบอลจะมีการเลี้ยงสังสรรค์ การร้องเพลง การเล่นดนตรี และการแสดงโชว์ต่างๆ เพื่อให้นิสิตและนักศึกษาของทั้ง2มหาวิทยาลัย ได้มีการผ่อนคลายสังสรรค์กันภายหลังจากเสร็จสิ้นงานบอลประเพณีลูกรพีสัมพันธ์
ชเต็ฟฟัน อิลซังเคอร์
ชเต็ฟฟัน อิลซังเคอร์ (เกิดวันที่ 18 พฤษภาคม ค.ศ. 1989) เป็นนักฟุตบอลชาวออสเตรีย ปัจจบันลงเล่นในตำแหน่งกองกลางให้แก่เจนัว สโมสรในเซเรียบี และทีมชาติออสเตรีย
อิลซังเคอร์ ได้เป็นตัวแทนประเทศของเขาในการแข่งขันชิงแชมป์ยุโรปรุ่นอายุไม่เกิน 19 ปี และเป็นสมาชิกของทีมรุ่นอายุไม่เกิน 21 ปีด้วย ก่อนที่จะลงเล่นให้กับทีมชาติชุดใหญ่มาตั้งแต่ปี ค.ศ. 2014 เขายังได้ลงเล่นในการแข่งขันฟุตบอลชิงแชมป์แห่งชาติยุโรป 2016 และ 2020
สโมสรอาชีพ
อิลซังเคอร์เริ่มเล่นฟุตบอลกับทีมเยาวชนของแอร์สเทอฮัลเลินเนอร์ในฐานะผู้รักษาประตู แต่ภายหลังเปลี่ยนไปเล่นในตำแหน่งกองกลางแทน ต่อมาใน ค.ศ. 2005 เขาเซ็นสัญญากับเร็ดบุลซัลทซ์บวร์ค โดยจะได้เล่นให้แก่ทีมจูเนียร์ก่อน
ในวันที่ 31 มกราคม ค.ศ. 2020 อิลซังเคอร์ย้ายร่วมไอน์ทรัคท์ฟรังค์ฟวร์ทด้วยสัญญาที่จะมีผลจนถึง ค.ศ. 2022
เกียรติประวัติ
เร็ดบุลซัลทซ์บวร์ค
ไอน์ทรัคท์ฟรังค์ฟวร์ท
เขตผู้ว่าราชการอัซซอฮิเราะฮ์
เขตผู้ว่าราชการอัซซอฮิเราะฮ์ (محافظة الظاهرة; Muḥāfaẓat aẓ-Ẓāhirah) เป็นหนึ่งในเขตผู้ว่าราชการ (มุฮัฟฟะเซาะฮ์) ของประเทศโอมาน ซึ่งเคยเป็นแคว้น (มินเฎาะเกาะฮ์) มาก่อน จากนั้นได้เปลี่ยนแปลงฐานะเป็นเขตผู้ว่าราชการในวันที่ 28 ตุลาคม ค.ศ. 2011
จังหวัด
เขตผู้ว่าราชการอัซซอฮิรียะฮ์แบ่งออกเป็น 3 จังหวัด (วิลายัต):
เขตผู้ว่าราชการก่อน ค.ศ. 2007
จนถึงเดือนตุลาคม ค.ศ. 2006 เคยมีสองอดีตวิลายัต (จังหวัด) ในแคว้นนี้ คือ: อัลบุรัยมี และมะฮ์เฎาะฮ์. เขตผู้ว่าราชการอัลบุรัยมีถูกก่อตั้งขึ้นในเดือนตุลาคม ค.ศ. 2006 ในฐานะเขตผู้ว่าราชการใหม่ เช่นเดียวกันกับ อัซซุนัยนะฮ์ จังหวัดที่สาม ถูกสร้างขึ้นจากบริเวณชนบทของอัลบุรัยมีกับมะฮ์เฎาะฮ์
มรสุมแห่งชีวิต
มรสุมแห่งชีวิต เป็นละครโทรทัศน์ไทยแนวพีเรียด-ดราม่า โดยสร้างจากวรรณกรรมอมตะของ พลตรี หลวงวิจิตรวาทการ นำมาดัดแปลงเป็นบทโทรทัศน์โดย จิตราภา และกำกับการแสดงโดย สยาม สังวริบุตร ออกอากาศทางสถานีโทรทัศน์สีกองทัพบกช่อง 7 เมื่อวันที่ 17 มีนาคม 2543 - 23 เมษายน 2543
โบสถ์น้อยเซนต์จอร์จ ปราสาทวินด์เซอร์
โบสถ์น้อยเซนต์จอร์จ (St George's Chapel) ในปราสาทวินด์เซอร์ เป็นโบสถ์คริสต์สถาปัตยกรรมกอทิก ถือเป็นโบสถ์ที่อยู่ภายใต้อำนาจของกษัตริย์อังกฤษโดยตรง และถือเป็นโบสถ์ประจำเครื่องราชอิสริยาภรณ์การ์เตอร์ โบสถ์น้อยเซนต์จอร์จตั้งอยู่ทิศตะวันตกของปราสาทวินด์เซอร์ พระเจ้าเอ็ดเวิร์ดที่ 3 ทรงสร้างโบสถ์ระหว่างปี ค.ศ. 1475 ถึง 1511 และโบสถ์ได้รับการขยายอย่างใหญ่โตในคริสต์ศตวรรษที่ 15 ห้องโถงของโบสถ์สามารถจุคนได้ราว 800 คน เป็นสถานที่ใช้จัดราชพิธีสำคัญหลายอย่าง เช่น พิธีเสกสมรส พิธีศพ
โฟลรีอาน ไคลน์
โฟลรีอาน ไคลน์ (เกิดวันที่ 17 พฤศจิกายน ค.ศ. 1986) เป็นนักฟุตบอลชาวออสเตรียที่เล่นในตำแหน่งกองหลังให้กับเอาส์ทรีอาวีนในออสเตรียนบุนเดิสลีกา
คลองคูจาม
คลองคูจามเป็นคลองลัดแม่น้ำเจ้าพระยา ขุดจากริมแม่น้ำเจ้าพระยาทางฝั่งใต้นอกเกาะเมือง บริเวณบ้านสำเภาล่ม (อยู่ถัดทางตะวันออกวัดพุทไธศวรรย์) ยาวเป็นเส้นตรงลงไปทางทิศใต้ ไหลมารวมกับคลองตะเคียนหลังมัสยิดช่อฟ้า (ฝั่งเหนือตะเกี่ยโภคิน) ไปออกแม่น้ำเจ้าพระยาใกล้เกาะเรียน คลองมีความยาวประมาณ 3 กิโลเมตร
โฟลรีอาน ไคลน์
สโมสรอาชีพ
ในเดือนกันยายน ค.ศ. 1994 ไคลน์เริ่มต้นอาชีพกับทีมเยาวชนของแล็สค์ลินทซ์ และได้เลื่อนขึ้นสู่ทีมชุดใหญ่ในเดือนกรกฎาคม ค.ศ. 2004 เขาถูกปล่อยยืมตัวให้กับ Blau-Weiß Linz ในฤดูกาล 2003–04 และกลับสู่ลินทซ์หลังจบฤดูกาลนั้น เขาได้ลงเล่น 163 นัด และทำประตูได้ 13 ลูกจาก 14 ปีที่อยู่กับลินทซ์ ไคลน์เซ็นสัญญาสองปีกับเอาส์ทรีอาวีนเมื่อวันที่ 30 เมษายน ค.ศ. 2009 ต่อมาใน ค.ศ. 2012 เขาย้ายไปเร็ดบุลซัลทซ์บวร์ค
คลองคูจาม
ประวัติ
ในสมัยกรุงศรีอยุธยามีชาวมุสลิม ทั้งที่เป็นราชการ ทำมาค้าขาย ทำนาทำไร่ มีส่วนหนึ่งอาศัยอยู่บริเวณคลองตะเคียนและคลองคูจาม ในสมัยสมเด็จพระนารายณ์มหาราช พระองค์ทรงพระกรุณาโปรดเกล้าฯ ให้มอญใหม่ที่อพยพมาจากเมืองเมาะตะมะ มาตั้งบ้านเรือนอยู่บริเวณคลองคูจามบ้าง สามโคกบ้าง ในแผนที่ร่างของเอ็งเงิลแบร์ท เค็มพ์เฟอร์ มีตลาดน้ำปากคลองคูจาม เห็นเรือขนาดเล็กจอดเรียงรายหนาแน่น ริมฝั่งตะวันออกของปากคลองระหว่างปากคลองตะเคียนกับปากแม่น้ำหน้าป้อมเพชร ซึ่งตำแหน่งนี้น่าจะเป็นปากคลองคูจาม สอดคล้องกับคำพรรณนาภูมิสถานกรุงศรีอยุธยา "อนึ่ง (ลูก) แขกชวามาลายู บันทุกหมากเกาะ แลหวายตะค้า กะแชงเตย สรรพเครื่องสินค้าปากใต้ บันทุกเรือปากกว้างสิบศอกสามวา มาทอดสมอขายอยู่ ที่ตรงปากคลองคูจาม" หลังเสียกรุงศรีอยุธยาครั้งที่สอง ทางราชการได้อพยพชาวปัตตานีมาอยู่ที่กรุงศรีอยุธยาบริเวณปากคลองคูจามและคลองตะเคียน
โฟลรีอาน ไคลน์
สโมสรอาชีพ
หลังหมดสัญญากับซัลทซ์บวร์คเมื่อวันที่ 1 กรกฎาคม ค.ศ. 2014 ไคลน์ได้ย้ายไปเฟาเอ็ฟเบ ชตุทการ์ท แบบไม่มีค่าตัว ต่อมาในวันที่ 6 พฤษภาคม ค.ศ. 2014 เขาต่อสัญญากับสโมสรจนถึงเดือนมิถุนายน ค.ศ. 2017 และในวันที่ 23 สิงหาคม ค.ศ. 2017 เขาได้ย้ายกลับเอาส์ทรีอาวีน
เกียรติประวัติ
เร็ดบุลซัลทซ์บวร์ค
สภาชาวมาเลเซียเชื้อสายศรีลังกา
สภาชาวมาเลเซียเชื้อสายศรีลังกา (Malaysian Ceylonese Congress) เป็นพรรคการเมืองในมาเลเซีย ก่อตั้งใน พ.ศ. 2501 พรรคนี้สนับสนุนแนวร่วมแห่งชาติ สนับสนุนการมีส่วนร่วมทางการเมือง อนุรักษ์สังคมและวัฒนธรรม และส่งเสริมการศึกษาของชาวมาเลเซียที่มีบรรพบุรุษมาจากศรีลังกา หัวหน้าพรรคคนปัจจุบันคือ ดาโต๊ะ ดร. เอ็นเคเอส ทาร์มาซีลัน
หยาง ปัว
หยาง ปัว เกิดเมื่อ 11 ตุลาคม พ.ศ. 2526 เป็นนักมวยสากลสมัครเล่นชาวจีนซึ่งได้เหรียญทองแดงกีฬาเอเชียนเกมส์ พ.ศ. 2549 ที่โดฮา ในรุ่นฟลายเวต โดยแพ้วิโอลิโต ปายลา จากฟิลิปปินส์ในรอบรองชนะเลิศ และได้เหรียญเงินมวยสากลสมัครเล่นชิงแชมป์เอเชียรุ่นฟลายเวตเมื่อ พ.ศ. 2550
ราฟีญา (นักฟุตบอลเกิด พ.ศ. 2539)
ราฟาแอล จีอัส แบโลลี (Raphael Dias Belloli; เกิด 14 ธันวาคม ค.ศ. 1996) หรือรู้จักกันในนาม ราฟีญา (Raphinha) เป็นนักฟุตบอลชาวบราซิล ปัจจุบันเล่นในตำแหน่งปีกให้แก่บาร์เซโลนา สโมสรในลาลิกา และทีมชาติบราซิล
ชีวิตช่วงแรก
เมื่ออายุ 7 ขวบ เขาเข้าร่วมงานฉลองวันเกิดของรอนัลดีนโย เพราะพ่อ และลุงของเขารู้จักกัน พวกเขาพบกันหลายครั้งตั้งแต่นั้นมา และพัฒนามิตรภาพที่ยาวนาน
ก่อนที่เริ่มต้นอาชีพนักฟุตบอลของเขา ราฟีญา มีส่วนร่วมในการแข่งขันรายการ "เวร์เซอา" จนกระทั่งอายุ 18 ปี ที่เขาได้อธิบายว่าเป็น "เครือข่ายการแข่งขัน และการแข่งขันอิสระที่จัดโดยชุมชนท้องถิ่น" โดยอนุญาตให้ผู้เล่นที่มีความต้องการสามารถเข้าร่วมได้ การแข่งขันเหล่านี้ได้แข่งขันภายใต้สภาวะที่ไม่เอื้ออำนวย รวมถึงแฟนบอลเจ้าบ้านที่ก่อกวนผู้เล่นของทีมฝ่ายตรงข้ามใกล้กับห้องเปลี่ยนเสื้อผ้าก่อนการแข่งขัน เสียงปืน สนามดินเหนียวที่มีฝุ่น และทราย ความร้อนจัด เสาแทนตาข่าย และทีมที่ไม่สวมเสื้อเนื่องจากขาดเสื้อ
เขาเป็นเพื่อนกับบรูนู ฟือร์นังดึชมาอย่างยาวนาน โดยเริ่มต้นก่อนที่เขาจะกลายเป็นเพื่อนร่วมทีมสปอร์ติงลิสบอน
ตันซีม
ตันซีม (تنظيم; หมายถึงองค์กร) เป็นกลุ่มหนึ่งของขบวนการฟะตะห์ในปาเลสไตน์ มีลักษณะเป็นหน่วยป้องกันใหม่ของฟะตะห์ สมาชิกมีแนวโน้มเป็นคนหนุ่มมากกว่าฟะตะห์กลุ่มอื่นๆที่เติบโตหลังจากยุคของข้อตกลงออสโล ผู้นำกลุ่มคือ มัรวาน บาร์คูตี สมาชิกส่วนใหญ่ของกลุ่มเข้าร่วมกับกองทัพของยัสเซอร์ อาราฟัต กลุ่มนี้มีมือระเบิดพลีชีพที่เป็นผู้หญิง เช่น อันดาลีฟ ตากัตกา หญิงชาวเบธเลเฮมวัย 20 ปี ที่เป็นมือระเบิดพลีชีพเมื่อ 12 เมษายน พ.ศ. 2545 ที่เยรูซาเลม สังหารชาวอิสราเอลไป 6 คน บาดเจ็บ 60 คน
ตำบลมอร์ซ
มอร์ซ เป็นตำบลในอำเภอชอฮ์ดอดโฆดอ เทศมณฑลแกลเอเยแกนจ์ จังหวัดเคร์มอน ประเทศอิหร่าน แบ่งออกเป็น 38 หมู่บ้าน จากสำมะโน พ.ศ. 2549 ตำบลนี้มีประชากร 2,705 ใน 578 ครัวเรือน
ภาษาอาหรับโอมาน
ภาษาอาหรับโอมาน (Omani Arabic) หรือภาษาอาหรับฮาดารี เป็นสำเนียงของภาษาอาหรับที่ใช้พูดในเทือกเขาฮาญัรในโอมานและตามแนวชายฝั่งใกล้เคียง เคยใช้พูดในเคนยาและแทนซาเนีย ซึ่งปัจจุบันถูกแทนที่ด้วยภาษาสวาฮีลี
วิโอลิโต ปายลา
วิโอลิโต ปายลา (Violito Payla) นักมวยสากลสมัครเล่นชาวฟิลิปปินส์ เกิดเมื่อ 8 มกราคม พ.ศ. 2522 ที่ มีซามิส ออเรียนทอล
ในเอเชียนเกมส์ พ.ศ. 2545 เขาแพ้ เนามัน การิม จากปากีสถาน ตกรอบ จากนั้นได้ไปแข่งกีฬาโอลิมปิก พ.ศ. 2547 ที่ เอเธนส์ในรุ่นฟลายเวท แพ้ ตูลาชบอย โดนิโยรอฟ จากอุซเบกิสถาน 36-26 ตกรอบ ปายลาประสบความสำเร็จในกีฬาเอเชียนเกมส์ พ.ศ. 2549 โดยได้เหรียญทองในรุ่นฟลายเวท โดยชกชนะหยาง โป จากจีนในรอบรองชนะเลิศ และชนะสมจิตร จงจอหอในรอบชิงชนะเลิศ
โชวะ (1312–1317)
โชวะ (正和) เป็นศักราชของญี่ปุ่นหลังศักราชโอโชและก่อนศักราชบุนโพ ช่วงเวลานี้กินเวลาหลายปีตั้งแต่เดือนเมษายน ค.ศ. 1312 ถึงเดือนมีนาคม ค.ศ. 1317 ซึ่งจักรพรรดิผู้ครองราชย์ในช่วงเวลานี้คือจักรพรรดิฮานาโซโนะ (花園天皇)
นิรุกติศาสตร์
ชื่อศักราชนี้มาจาก Old Book of Tang ซึ่งเป็นหนังสือจีนคลาสสิกที่แต่งขึ้นในปี ค.ศ. 941-945 หลังจากการล่มสลายของราชวงศ์ถัง อักษรตัวแรกคือ โช (正) หมายถึง "ถูกต้อง ตรงไปตรงมา จริง" ขณะที่อักษร 和 (วะ) หมายถึง "สันติภาพ" และอาจเล่นคำกับคำว่า วะ (倭) ซึ่งเป็นชื่อสมัยโบราณของญี่ปุ่น ชื่อศักราชนี้ออกเสียงเหมือนกับศักราชโชวะของจักรพรรดิฮิโรฮิโตะ แต่ชื่อศักราชนั้นเขียนด้วยตัวอักษร 昭 ("มีชื่อเสียง") สำหรับคำว่าโช
เหตุการณ์ในศักราชโชวะ
ในขั้นต้น อดีตจักรพรรดิฟูชิมิบริหารราชสำนักตลอดระยะเวลาที่ทรงพระผนวชเป็นพระภิกษุ
อะเลคซันดร์ มักห์มูตอฟ
อะเลคซันดร์ มูซาโฟวิช มักห์มูตอฟ (อังกฤษ : Aleksandr Musafovic Makhmutov รัสเซีย : Алекса́ндр Муса́фович Ма́хмутов) นักมวยสากลชาวรัสเซีย เกิดเมื่อ 18 กุมภาพันธ์ พ.ศ. 2509 ที่เมืองเรฟดา แคว้นสเวียร์ดลอฟสค์ สหภาพ​โซเวียต​ สถิติการชก 51 ครั้ง ชนะ 42 (น็อก 21) เสมอ 1 แพ้ 8
รายชื่อประเทศเรียงตามจำนวนสถานีโทรทัศน์
ด้านล่างนี้เป็นรายชื่อประเทศเรียงตามจำนวนสถานีโทรทัศน์ ซึ่งเป็นข้อมูลจากเดอะเวิลด์แฟกต์บุ๊ก